उत्तरकाशी: पूर्व दायित्वधारी और भाजपा के मीडिया संपर्क विभाग के संयोजक अजेंद्र अजय ने प्रदेश नेतृत्व के निर्देश पर मीडिया संपर्क विभाग का विस्तार किया है। एक विज्ञप्ति में उन्होंने बताया है कि राजीव तलवार को विभाग का प्रदेश सह संयोजक नियुक्त किया गया है। तलवार इससे पूर्व लगातार तीन बार भाजपा आईटी प्रकोष्ठ के प्रदेश संयोजक व भाजपा युवा मोर्चा के प्रदेश प्रवक्ता रह चुके हैं। मीडिया संपर्क विभाग में लोक सभावार संयोजक भी बनाए गए हैं। टिहरी लोकसभा के लिए पवन नौटियाल (उत्तरकाशी) गढ़वाल सभा के लिए राजेश कंडारी(पौड़ी), हरिद्वार लोकसभा के लिए मुकेश जोशी(हरिद्वार), अल्मोड़ा लोकसभा के लिए मनोज सिंह सामंत(पिथोरागढ), व नैनीताल लोकसभा के लिए नवीन पंत(हल्द्वानी) को संयोजक नियुक्त किया गया है।